Selle lause paralleeli saame näha Jeesuse ütluses: «Otsige esiti Jumala riiki ja tema õigust, siis seda kõike antakse teile pealegi» (Mt 6:33). Õigupoolest me tõesti ei saagi alati  teada, mil moel oleme seotud, mil moel toimib Jumal meis ja ligimestes. Kohtumine Jeesusega on Maarjale sõnatu ja pigem täidetud sümboolse käitumise ja tunnistusega ning väljendub Martas toimeka teenimisena, mille tõttu kanduvad evangelistide vahendusel ka Jeesuse sõnad meieni. Ometi, ükskõik kummalt poolt me ka vaatame, on kõige aluseks Jumala kogemise hetk, mida suudame vastu võtta ja endasse talleta, hiljem proovides oma kogemust läbi mõtestada oma tegude või sõnadega.